lflage/wiki-talks huggingface dataset:
Conversa:Bandeira da Unión Europea

message: No artigo dise:
e de seguido afírmase:
polo que hai unha contradición: non é que "algunhas organizacións católicas sosteñen", senon que "a bandeira está inspirada na arte relixiosa católica, segundo o testemuño do seu deseñador", feito que é "reivindicado/lembrado/..." por asociacións diversas, e católicas en particular. --Norrin (Fálame) 26 de maio de 2016 ás 08:44 (UTC)
 Dende os homónimos na inglesa e na castelá:
Entendo que o tal Arsène Heitz foi un dos que propuxo deseños para a bandeira, e segundo el o deseño escollido era da súa autoría e si ten esa connotación/inspiración relixiosa, e que hai sectores (non sei se individuos ou asociacións) que reivindican isto. Por outra banda o tal Levy era o director de prensa do consello encargado da elección do deseño, e segundo el non tiñan constancia de que o deseño escollido tivese connotacións dese tipo. ☣Banjo tell me 26 de maio de 2016 ás 09:05 (UTC)
☣Banjo tell me 26 de maio de 2016 ás 09:05 (UTC)
thread_title:  Orixe 
Conversa:Ailuropinae

message: Seguindo o criterio seguido pola galipedia noutros artigos similares, penso que o título deste debería ser Ailuropinos. --XoioÉche o que hai 30 de maio de 2016 ás 16:10 (UTC)
thread_title:  Título 
Conversa:Canedo, Ourense

message: Tras ir ás termas de Outariz, as que se representan na foto :Ficheiro:Termas de Outariz, Canedo, Ourense.jpg, son as termas de Canedo, non as de Outariz, que están moi próximas, a tres minutos andando, pero que son de pago.-- Lmbuga / Conversa comigo  1 de xuño de 2016 ás 18:53 (UTC)
thread_title: Untitled
Conversa:Festa da Palabra Silenciada

message: Sabe alguén se se poden poñer páxinas ou portadas da revista? Non sabemos se están suxeitas a dereitos de autoría. 
Pedimos que se retire o aviso inicial se a administración da Galipedia pensa que os contidos xa están referenciados coas notas a rodapé.
Grazas, un saúdo.
replies: text: Non se pode, a non ser que se trate dunha publicación na se indique expresamente que está feita baixo unha licenza compatible cas condiciois de uso da Wikipedia, o cal non abonda moito. Xoacas(ti si que es lindo, ho)  2 de xuño de 2016 ás 21:24 (UTC)
Moitas grazas. Usuario:Cordal
thread_title: Untitled
Conversa:O pazo baleiro

message: Desculpade, non sei como inserir o resto da información do libro (refírome á do cadro que aparece en cor na dereita, a pesar de que no formato antigo é visible toda esa información) nin como poñer no formato correcto o aviso de spoiler. A ver se alguén puidese botar un cabo... 
Esta entrada forma parte do traballo de Kelly Blanco Freire para Literatura de 2º de Bach.
Grazas e un saúdo.
--Cordal (conversa) 2 de xuño de 2016 ás 21:51 (UTC)Cordal
replies: text: Ola Cordal. Os datos do cadro poden indicarse segundo as instruccións do modelo :

Os avisos de spoiler nas obras de ficción xa non se indican segundo a política correspondente. ☣Banjo tell me 3 de xuño de 2016 ás 10:23 (UTC)
thread_title: Untitled
Conversa:Fobia

message: Penso que sobra a listaxe de fobias (que forzosamente sempre será incompleta e potencialmente desvirtuará o artigo). Ademais, para iso temos xustamente as categorías. --Atobar (conversa comigo) 4 de xuño de 2016 ás 15:50 (UTC)
replies: text: Precisamente que o artigo non estea desenvolvido produce unha certa sensación de orfandade de información. O inicio da listaxe non é miña e xa avisa que non pretende ser exhaustiva. Na miña opinión, en tanto non se desenvolva o artigo e se vaian completando as diferentes fobias, esta listaxe é a única información que temos. Estou de acordo en que, unha vez medren estas parcelas, a listaxe per se (sen outros engadidos) poderá ser ociosa por contar cunha categorización suficientemente ampla e, por tanto, podería eliminarse. Entre mentres, coido que o presente responde a unha necesidade, se vos parece ben. Saúdos --Castelao (conversa) 4 de xuño de 2016 ás 16:13 (UTC)
thread_title: Untitled
Conversa:Anaiansi

message: Ola, non sei se hai maneira de recuperar a información editorial que se introduciu no primeiro intento de edición, hoxe pola mañá, e que sufriu problemas técnicos. A entrada forma parte do traballo da alumna de 2º Bach. Iris Escanlar Táboas para a materia de Literatura Galega 
A información editorial á que aludimos corresponde cos esquemas informativos habituais neste tipo de entradas (autoría, pax., ISBN etc.) 
Grazas e un saúdo.
--Cordal (conversa) 6 de xuño de 2016 ás 14:45 (UTC)
replies: text: ☣Banjo tell me 6 de xuño de 2016 ás 15:06 (UTC)
thread_title: Untitled
Conversa:Fraude das preferentes en Galicia

message: Penso que para o título sería máis apropiado falar de Caso e non de Fraude ou Estafa. No corpo do texto, aí si se pode, e se debe, detallar e referenciar todo canto sexa posible. --Atobar (conversa comigo) 7 de xuño de 2016 ás 15:48 (UTC)
thread_title: Untitled
Conversa:Populus

message: Non parece apropiado vista a longa explicación que se dá na nota [1] darlle o nome de "lamigueiro" á páxina.
Consultado o DRAG pode verse que dá como formas principais e sinónimas "chopo" e "álamo" para as diversas especies do xénero Populus, relegando "lamigueiro" a forma equivalente do Populus Nigra: "chopo/álamo negro". Polo contrario, como se pode ver na seguinte ligazón: https://aplicacions.usc.es/buscatermos/publica/buscas/busca.htm#66983203 en dúas obras especializadas recentes "lamigueiro" emprégase para designar a especie Ulmus glabra, tamén coñecida como "olmo de montaña". Por tanto, creo que sería conveniente mudar o nome da páxina, como noutras linguas, ao nome científico do xénero: Populus, refacendo a redacción e dando "chopo" e "álamo" como nomes comúns das especies.
Marcio (conversa) 8 de xuño de 2016 ás 20:39 (UTC)
replies: text: Todas as especies de Populus reciben o nome vulgar de chopo (tamén álamo), non sei se ambas son de orixe castelá, porque en Galicia non son comúns, pero, con todo, están recollidas na RAG (curiosamente en portugués é choupo, e alí si hai chopos). Deixando o tema do lamigueiro; chopo vén de populus e a Galipedia prefire nomes vulgares (incluso para os xéneros: véxase salgueiro, carballo, pradairo...) polo que a entrada do artigo debería ser chopo. Nachonion (conversa) 31 de agosto de 2016 ás 01:29 (UTC)
thread_title: Untitled
Conversa:Álamo tremo

message: A forma "lamigueiro tremo" non está referenciada a diferenza das formas "álamo tremo/tremedor" como se ve na propia nota [1]. Por tanto, non ten sentido que figure tal nome para a especie e tampouco como nome da páxina. Hai que mover á páxina. 
Marcio (conversa) 8 de xuño de 2016 ás 21:51 (UTC)
Cumpriría borrar a páxina Lamigueiro tremo porque é unha forma sen ningunha referencia. Como se ve na páxina de homónimos de lamigueiro este nome úsase nunhas fontes para referirse ao chopo negro e noutras ao álamo tremo. Por tanto non ten sentido lamigueiro tremo, que en todo caso sería redundante.  Marcio (conversa) 5 de setembro de 2016 ás 21:39 (UTC)
thread_title: Untitled
Conversa:Chuvia, vapor e velocidade

message: Hai referencias para o título en galego? En caso contrario penso que habería que mover o artigo ó nome orixinal, igual que se fai coas películas, non? Saúdos, --Elisardojm (conversa) 10 de xuño de 2016 ás 01:08 (UTC)
thread_title: Título
Conversa:Isabel

message: Compre separar os contidos relativos a Isabel (antropónimo) (:d:Q4218918) de Isabel (nai de Xoán o Bautista) (:d:Q235849). --. HombreDHojalata.conversa 11 de xuño de 2016 ás 11:42 (UTC)
thread_title:  Contidos mesturados
Conversa:Pimpín

message: Non sei que referencias ten o de "escribentas de Darwin". Historicamente se lles chamou finches desde os tempos de Darwin e foron popularizados así nos anos 40. Finches en inglés significa pimpíns, da familia dos frinxílidos (polo menos os true finches). Aínda que despois se clasificasen noutras familias non deixaron de chamarlles finches (pimpíns). Despois clasificáronse como escribentas (emberícidos, buntings), pero hoxe non está claro tampouco que sexan emberícidos e proponse clasificalos como tráupidos. Os estudos xenéticos están causando unha profunda revisión nesas familias. Pero iso non significa que lle cambiemos o nome cada vez que os cambien de familia, porque son coñecidos así. Se aínda me presentan referencias dese uso en galego pois calo a boca, pero se non eu borraría a paréntese onde vén o de escribentas de Darwin. Hai cousas que quedan así aínda que estean mal: as halobacteriáceas foron pasadas ao reino arqueas, polo que se deberían chamar haloarqueas, pero non lle cambiaron o nome porque era un nome establecido (aínda que aquí xogan as regras de nomenclatura), ou os "colmillos" (caninos, cairos) ou "defensas" dos elefantes son dentes incisivos, pero hai que andar aclarándoo porque son coñecidos así.--Miguelferig (conversa) 11 de xuño de 2016 ás 17:26 (UTC)
thread_title: Escribentas de Darwin
Conversa:Olmo de montaña

message: "Umeiro" é unha forma ambigua. Segundo o buscatermos refírese ao amieiro no galego de Asturias. E a formación "umeiro de montaña" non
conta con referencias. Marcio (conversa) 12 de xuño de 2016 ás 14:50 (UTC)
thread_title: Untitled
Conversa modelo:Obra citada

message: Hai un erro de código no modelo. Ao incluír o parámetro "páxina" amosa a información incorrectamente. --. HombreDHojalata.conversa 13 de xuño de 2016 ás 22:48 (UTC)
replies: text: Creo que quedou solucionado, pero revisa por se segue a dar problemas. ☣Banjo tell me 14 de xuño de 2016 ás 05:42 (UTC)
thread_title:  Erro en "paxina="
Conversa:Lista de xogadoras do equipo olímpico de hóckey sobre xeo do Canadá

message: .

message: Piquito busquei algunhas fotos das xogadoras e ó buscar algunhas xogadoras da lista no artigo en inglés non saen, son Laura Fortino, Brianne Jenner, Lauriane Rougeau, Natalie Spooner e Geneviève Lacasse. Será un erro nalgunha letra do nome ou é que faltan no artigo en inglés? Saúdos, --Elisardojm (conversa) 14 de xuño de 2016 ás 17:04 (UTC)
replies: text: Elisardojm, non aparecen porque son xogadoras que só participaron (polo momento) nos Xogos Olímpicos de 2014. O artigo en inglés está desactualizado, só chega a 2010 e por iso non aparecen esas xogadoras. Un saúdo, Piquito (conversa) 14 de xuño de 2016 ás 17:10 (UTC)
replies: text: :Oki. Saúdos, --Elisardojm (conversa) 14 de xuño de 2016 ás 17:37 (UTC)
thread_title: Xogadoras que non están no artigo en inglés

message: O artigo non inclúe a xogadoras como Ann-Renée Desbiens, Bailey Bram ou Emily Clark. Cómpre consultar o artigo inglés para engadir as xogadoras que faltan e actualizar os demais datos. --AMPERIO (conversa) 27 de maio de 2018 ás 18:19 (UTC)
thread_title:  Desactualizado 
Conversa:Apocalipse

message: Se apocalipse é sustantivo feminino, ¿por que o título do libro vai ser masculino? Esta dúbida provoca que teñamos artigps onde falamos da Apocalipse e outros (a simple vista moitos máis) nos que falamos do Apocalipse. Pedro --Lameiro (conversa) 14 de xuño de 2016 ás 17:55 (UTC)--Lameiro (conversa) 14 de xuño de 2016 ás 17:55 (UTC)
replies: text: Ola Lameiro, a ver se serve isto:
Por outra banda, no misal romano en galego cando se fai algunha lectura deste libro dise: Lectura do Libro da Apocalipse de San Xoán  --AMPERIO (conversa) 14 de xuño de 2016 ás 18:12 (UTC)
replies: text: : Ergo, temos que corrixir tódalas aparicións de Apocalipse en masculino, sexa para designar a fin do mundo, sexa para designar o libro da Biblia. Grazas, AMPERIO. Mañá me meto con iso. Pedro --Lameiro (conversa) 15 de xuño de 2016 ás 11:01 (UTC)
thread_title: Untitled
Conversa:Tempadas dos Pittsburgh Penguins

message: A primeira edición deste artigo é unha adaptación e actualización do artigo homónimo da Wikipedia en lingua inglesa. Piquito (conversa) 15 de xuño de 2016 ás 09:42 (UTC)
thread_title: Untitled
Conversa:Temática de The Simpsons

message: Coloquei o marcador de {{Títulos}} por que ata onde eu sei The Simpsons non foron traducidos ao galego, polo que dificilmente os nomes dos episodios poden estar nesta lingua. --AMPERIO (conversa) 16 de xuño de 2016 ás 09:35 (UTC)
thread_title: Untitled
Conversa:Stanley, Malvinas

message: Se non hai referencias en galego para "Porto Arxentino", cómpre mover a "Stanley" que é o nome oficial. --Norrin (Fálame) 16 de xuño de 2016 ás 15:15 (UTC)
thread_title: Untitled
Conversa:Rock and roll

message: "...os mozos ... facían desta diferenza unha cuestión cultural. O rock canalizouna, deulle nome, serviulle de trilla sonora e moito mais que é difícil de comprender hoxe" ¿que é iso de trilla sonora? Pedro --Lameiro (conversa) 16 de xuño de 2016 ás 20:30 (UTC)
thread_title: Untitled
Conversa:Leticia Santos Paz

message: Polo que se conta, parece que o lugar de nacemento que debería figurar correspondería a Moaña (coa indicación da parroquia, se se sabe). Que para o parto se desprazase a nai ao hospital de Vigo carece de importancia, penso eu. É que, se non, desaparecerían case todos os concellos como lugar de nacemento para case todas as persoas menores de 40 anos. 
replies: text: O lugar de nacemento legalmente non é onde se nace é o concello onde se realiza a inscrición de nacemento, Non sei se é este o caso pero se está rexistrada en Moaña ten que figurar Moaña como lugar de nacemento.--HacheDous=0 (conversa) 15 de setembro de 2016 ás 16:53 (UTC)
thread_title:  Lugar de nacemento 

message: Eliminei o que indicaba que naceu no Hospital de Vigo, desde o meu punto de vista o único que fai é confundir, o artigo creouse inicialmente naceu en Moaña pero como figuraba o dato máis abaixo: "naceu no hospital de Vigo" un usuario modificou para encabezar o artigo "naceu en Vigo". Na época contemporáneo e en todas a biografías da Galipedia e do resto das wikipedias e tamén por suposto legalmente o nacemento non é onde se produce o parto é onde se inscribe o nacemento. A non ser que nacer no hospital de Vigo, SAntiago, Lugo... sexa un dato relevante por algunha causa en especial penso que en xeral ese tipo de información non achega nada a unha biografía.--HacheDous=0 (conversa) 15 de setembro de 2016 ás 17:03 (UTC)
thread_title:  Naceu nun hospital
Conversa:O Foxo, Silleda, Silleda

message: Practicamente a totalidade dos textos , incluídas as imaxes, son da autoría de Alfredo Abeledo Penas.
O título do traballo é: O FOXO DE DEZA, apuntes para unha débeda histórica: a súa regabilitación. 
D.L.:PO 449-2010
ISBN 978-84-96368-83-5
Alfredo Abeledo Penas (conversa) 17 de xuño de 2016 ás 18:50 (UTC)
replies: text: As imaxes non están copiadas dese documento, son outras imaxes dos mesmos lugares realizadas por un usuario da Galipedia. O texto non o revisei, está pendente comprobar isto. Saúdos, --Elisardojm (conversa) 28 de xullo de 2017 ás 21:21 (UTC)
thread_title:  Autoría da Publicación 
Conversa:QDOS

message: Este artigo é unha tradución do artigo QDOS da Wikipedia en castelán (escollido artigo bo no ano 2007), que é unha tradución do artigo 86-DOS da Wikipedia en inglés. --. HombreDHojalata.conversa 18 de xuño de 2016 ás 09:44 (UTC)
thread_title:  Orixe da tradución
Conversa:Ecuacións de Navier-Stokes

message: Alguén debería revisar estas frases, para as que non atopo significado e/ou tradución:
* As ecuacións de Navier-Stokes ... describen o escoamento de fluídos
* Esta forza viscosa ... actúa como gaviñas para o fluído.
* Tamén son usadas no ... proxecto de usinas de forza,
* unha lei de conservación estabelece que a razón de cambio dunha propiedade continua ...debe ser igual a aquilo que se perde a través das fronteiras do volume
* cargado para fóra polo movemento do fluído,
* máis o que é creado/consumido polas fontes e sorbedoiros dentro do volume de control
* Onde v é a velocidade do fluído e representa as fontes e sorbedoiros no fluído
* Coa introdución da derivada material obtemos, cando Q = 0  (ningunha fonte ou sorbedoiro)
* onde os xxx son a tensión normal, a tensión tanxencial (tensión de cisallamento),
* son fluídos capaces de soportar algunha forza de cisallamento
* fluídos reais son constituídos dunha mestura de moléculas discretas
* Para situacións máis complexas, tales como ... a sustentación nunha asa
Ata non resolver estas dúbidas non podo sacar o marcadpr de Ortografía. Pedro --Lameiro (conversa) 18 de xuño de 2016 ás 20:29 (UTC)
thread_title: Untitled
Conversa:Economía de Bangladesh

message: "Desde 1971 o país recibiu 30 billóns de dólares". ¿Non serán miles de millóns? É común confundir o billion inglés (americano) (= mil millóns) co billón europeo, galego (= millón de millóns). Pedro --Lameiro (conversa) 20 de xuño de 2016 ás 19:51 (UTC)
thread_title: Untitled
Conversa:Acción Integralista Brasileira

message: Non sei se debería ser Integrista ou Integracionista, xa que traduciuse o Ação. --AMPERIO (conversa) 21 de xuño de 2016 ás 19:18 (UTC)
replies: text: :O movemento coñécese como "integralismo" non como integrismo nin integracionismo polo que é correcto.--HacheDous=0 (conversa) 31 de agosto de 2017 ás 09:08 (UTC)
thread_title:  Integralista 

message: *firmouse
*instrución de orde unida
*encóntrase ao centro
*defende (..) o moralismo, (...), os valores morais práctica cristiá, - é o mesmo moralismo que a defensa dos valores morais?
*calquera apoloxía do integralismo co nazismo - a palabra apoloxía nese contexto
*non son só distinguidos ao caso devandito
*estado - a minúscula
*de forma a construír
*a dar voz
*que visa adaptar
Unhanova (conversa) 31 de agosto de 2017 ás 08:40 (UTC)
replies: text: Corrixín varios dos erros, así a todo o artigo precisa unha revisión fonda.--HacheDous=0 (conversa) 31 de agosto de 2017 ás 09:25 (UTC)
thread_title:  Dúbidas
Conversa categoría:Wikipedia:Páxinas con referencias con parámetros obsoletos

message: Banjo non hai unha lista de parámetros obsoletos? como se pode saber cales son os parámetros obsoletos? Saúdos, --Elisardojm (conversa) 22 de xuño de 2016 ás 14:43 (UTC)
replies: text: En Módulo:Citas/Whitelist está a lista de tódolos parámetros, os que teñen o valor en "false" son os desbotados. ☣Banjo tell me 22 de xuño de 2016 ás 14:44 (UTC)
replies: text: :Vale, grazas, engadín os máis comúns á explicación da categoría. Saúdos, --Elisardojm (conversa) 22 de xuño de 2016 ás 15:14 (UTC)
thread_title: Cales son os parámetros obsoletos?
Conversa:Sociedade Arqueolóxica de Pontevedra

message: Usuario:HombreDHojalata engado novamente o cartel de sen referencias porque non as ten. Saúdos! --Norrin (Fálame) 24 de xuño de 2016 ás 07:01 (UTC)
thread_title:  Referencias 
Conversa:Bricbarca

message: * Cumpriría referenciar debidamente o nome da embarcación. --Atobar (conversa comigo) 25 de setembro de 2017 ás 18:32 (UTC)
**--HacheDous=0 (conversa) 25 de setembro de 2017 ás 18:58 (UTC)
replies: text: ::Que rapidez. Así dá xenio. Grazas. --Atobar (conversa comigo) 25 de setembro de 2017 ás 19:10 (UTC)
thread_title: Untitled
Conversa:Principio da exclusión competitiva

message: O artigo ten só dúas liñas e sen referencias. Vouno substituír por información tomada da páxina inglesa moita máis ampla. Ademais, o nome da páxina penso que haique cambialo. Penso que debería chamarse exclusión competitiva ou principio da exclusión competitiva, que é o nome que ten na literatura. Exclusión mutua é un nome que aparece só na páxina da wikipedia catalana (da que as dúas liñas que hai agora son tradución).--Miguelferig (conversa) 3 de xullo de 2016 ás 12:13 (UTC)
thread_title:  Nome 
Conversa:Power-up

message: Non haberá que mover este artigo a Potenciador (videoxogos) ou algo así? Potenciador úsase no dicionario de alimentación da RAG. Saúdos, --Elisardojm (conversa) 4 de xullo de 2016 ás 22:50 (UTC)
replies: text: Nese dicionario emprégase como equivalente de "enhancer". Neste contexto, e sen unha referencia de uso específica, creo que debería quedar na forma orixinal inglesa. Descoñezo cal é a orixe do termo na wiki española (o único traducido), nunca o vin empregado como tal nun medio castelán especializado. ☣Banjo tell me 5 de xullo de 2016 ás 05:55 (UTC)
replies: text: :Pois vale, polo momento :) Saúdos, --Elisardojm (conversa) 5 de xullo de 2016 ás 08:15 (UTC)
thread_title: Potenciador
Conversa:Humillación

message: Retiro dúas afirmacións claramente tendenciosas. Unha relaciona a Humillación na aula especialmente nos centros privados, como se nestes se humillase máis que nos públicos. E outra, que asegura que a Humillación sexual foi frecuente en EEUU. Pedro --Lameiro (conversa) 5 de xullo de 2016 ás 13:53 (UTC)
thread_title: Untitled
Conversa:Fosa cubital

message: De acordo co costume habitual de adaptación dos nomes latín científico, o más próximos á etimoloxía, penso que o "nome principal", e que debe figurar como título do artigo, debería ser fosal cubital (do latín científico fossa cubitalis). --XoioÉche o que hai 6 de xullo de 2016 ás 17:40 (UTC)
replies: text: --Atobar (conversa comigo) 6 de xullo de 2016 ás 19:48 (UTC)
thread_title:  Nome 
Conversa:Sangría (homónimos)

message: Seguindo a práctica habitual na Galipedia, penso que se debería substiituír o título desta páxina de homónimos polo de Sangría, pasando por tanto Sangría a Sangría (tratamento médico) ou outro equivalente. --XoioÉche o que hai 7 de xullo de 2016 ás 10:37 (UTC)
thread_title:  Título
Conversa:Árbore do paraíso

message: Dáselle tamén o nome vulgar de cinamomo no Vocabulario de ciencias naturais. Santiago de Compostela, Xunta, 1991 e no Diccionario das ciencias da natureza e da saúde (A-C). A Coruña, Deputación da Coruña, 2000. Porén, é unha denominación ambigua porque nesta última obra tamén se lle atribúe tal nome en primeiro lugar á Melia azedarach. O DRAG e o Termos esenciais de botánica, páx 34 ( Universidade de Santiago de Compostela, 2004 ) identifican sen máis "cinamomo" coa Melia azedarach.   Ademais, o nome "cinamomo" podería facer referencia a algunhas especies do xénero Cinnamomum. Marcio (conversa) 1 de setembro de 2016 ás 23:01 (UTC)
thread_title: Untitled
Conversa:Cinamomo (homónimos)

message: *Elaeagnus angustifolia, oliveira do paraísoEn diferentes referencias como Termos esenciais de botánica. Santiago de Compostela, 2004.
*Cinamomo,  Melia azedarach, .
**Cinamomo, as especies Cinnamomum zeylanicum e Cinnamomum verum, coñecidas como caneleirasTermos esenciais de botánica. Santiago de Compostela, 2004.
☣Banjo tell me 8 de xullo de 2016 ás 18:58 (UTC)
thread_title: Referencias a data de 8/7/2016
Conversa:Osga común

message: Por todo o indicado na sección Etimoloxía propoño eliminar o nome "salmantesa" e mover a páxina ao nome científico Tarentola mauritanica, mantendo como forma principal no corpo do texto "osga", partindo da base de que é a forma con máis referencias autorizadas.
Creo que é mellor manter o nome científico para evitar guerras de edicións e en todo caso ata que o DRAG non se pronuncie sobre o nome común.
Marcio (conversa) 9 de xullo de 2016 ás 22:44 (UTC)
thread_title: Untitled
Conversa:Rebecca Clarke

message: A primeira edición deste artigo procede dunha tradución e adaptación do homónimo na Wikipedia en lingua inglesa. Piquito (conversa) 9 de xullo de 2016 ás 23:20 (UTC)
thread_title: Untitled
Conversa:Músculo diafragma

message: O nome é diafragma (Terminologia anatomica:diaphragma), non músculo diafragma. Para evitar homónimos habería que poñer diafragma (músculo) ou diafragma (anatomía). Se non poderiamos poñer músculodiante de todos os músculos: músculo bíceps en vezde bíceps, músculo maséter en vez de maséter, músculo sartorio en vez de sartorio.--Miguelferig (conversa) 10 de xullo de 2016 ás 11:47 (UTC)
thread_title:  Nome
Conversa:Kepa Junkera

message: Borro boa parte do artigo, de tono encomiástico e publicitario. A modo de exemplo, abonda esta frase: "A triki de Junkera segue collendo ar e movendo corpos e emocións. A súa obra, en euskera pero aberta ó mundo, henchida de ritmos e aromas de múltiples culturas, é definitivamente cosmopolita e universal, aunque orgullosamente vasca". Pedro --Lameiro (conversa) 13 de xullo de 2016 ás 21:54 (UTC)
thread_title: Untitled
Conversa:Escultura da Roma antiga

message: * Ara Pacis está como Ara Pacis e como Ara pacis.
* Repetividade?, cambiar por reiteración? Unhanova (conversa) 17 de marzo de 2017 ás 09:36 (UTC)
replies: text: :Concordo co de reiteración, o de Ara Pacis non sei porque diso non controlo. Saúdos, --Elisardojm (conversa) 18 de marzo de 2017 ás 01:00 (UTC)
thread_title:  Dúbidas 